पाएं अपने शहर की ताज़ा ख़बरें और फ्री ई-पेपरडाउनलोड करें
मुफस्सिल थानाक्षेत्र के छपरा पटना मुख्य मार्ग स्थित श्री हंस मार्ग विष्णुपुरा गांव के पास डोरीगंज से छपरा आ रही बालू लदे ओवरलोडेड अनियंत्रित एक ट्रक अचानक सड़क किनारे पलट गया। इस दौरान छपरा से डोरीगंज की तरफ जा रहे बाइक सवार एक युवक ने चलती बाइक से नीचे कूद अपनी जान बचाई। जिस घटना में ट्रक के नीचे दबकर उसकी बाईक के परखच्चे उड़ गए जबकि त्वरित अपनी सूझबूझ का इस्तेमाल कर युवक अपनी जान बचाने मे कामयाब रहा। जानकारी के अनुसार बाईक सवार युवक सिवान जिले का रहने वाला है जो बाइक से डोरीगंज की तरफ जा रहा था।
घटना बुधवार अहले सुबह की बताई जा रही है। जानकारी के अनुसार बताया जाता है कि यह घटना तब हुई जब बाइक सवार युवक छपरा से डोरीगंज की तरफ जा रहा था कि तभी डोरीगंज की तरफ से तेज रफ्तार मे आ रही ओवरलोडेड बालू लदी अनियंत्रित ट्रक ने उसे चकमा दिया जिसे देख किनारे से जा रहे बाइक सवार का भी नियंत्रण खो गया। इस दौरान ट्रक को अपने ऊपर गिरता देख चलती बाईक से नीचे कूद बाइक सवार युवक ने अपनी जान बचाई। जिस घटना के बाद आसपास के स्थानीय लोग जमा हो गए व ट्रक चालक को पकड़ लिया। जिसकी सूचना मिलते ही मौके पर पहुंच मुफस्सिल पुलिस ने चालक को अपने कब्जे मे ले लिया। जिससे चालक की जान बच गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn